වැලිපැන්න - වලගෙදර මහ විදුහලේ අධ්‍යාපනය ලබන සිසු සිසුවියන් 45 දෙනෙකු අද (11) පෙරවරුවේ පාසලේදී දෙවන වරටත් ඇති වූ ආසාදන තත්වයක් හේතුවෙන් දර්ගා නගරය රෝහලට ඇතුලත් කර ඇති බව වාර්තා වනවා.ආසාදන තත්වයට පත් වූ මෙම සිසුන් එම පාසලේ 6 ශ්‍රේණියේ හා 7, 8 පංතිවල ඉගෙනුම ලබන සිසුන් බව සදහන්.පාසල් කාලයේදී පෙරවරුවේ මෙම සිසුන්ට ශරීරයේ විවිධ ස්ථාන කැසීමේ ආසාදන තත්වයක් හට ගැනීමෙන් රෝහල් ගතවී ඉන් ළමුන් 11 දෙනකු නේවාසික ප්‍රතිකාර ලබන අතර අනෙකුත් පිරිස ප්‍රතිකාර ලබමින් සිටින බව රෝහලේ ප්‍රධාන වෛද්‍ය නිලධාරීවරයා සඳහන් කළා.